
Na temelju članka 48. Zakona o lokalnoj i područnoj (regionalnoj) samoupravi (N/N broj 33/01,60/01,129/05,109/07,125/08,150/11,144/12 i 19/13), članka 6. Zakona o zaštiti od elementarnih nepogoda (N/N br. 73/97 i 174/04) i članka 43. Statuta Virovitičko-podravske županije („Službeni glasnik“ Virovitičko-podravske županije broj: 2/13.), obnašateljica dužnosti župana Virovitičko-podravske županije dana 4. svibnja 2016. godine, donosi 
O D L U K U
o proglašenju elementarne nepogode MRAZ 

na području grada Virovitice te općine Čačinci, Gradina, Lukač, Pitomača, Sopje, Suhopolje, Špišić Bukovica i Voćin
I


Proglašavam elementarnu nepogodu za područje grada Virovitice te općine Čačinci, Gradina, Lukač, Pitomača, Sopje, Suhopolje, Špišić Bukovica i Voćin zbog vremenskih nepogoda uzrokovanih izrazito niskim temperaturama-mrazom dana 26. travnja 2016. godine, a kojom su na navedenom prostoru nanesene velike materijalne štete na poljoprivrednim kulturama (ratarskim, povrtlarskim, industrijskim) i trajnim nasadima. 
II

Sukladno članku 28. Zakona o zaštiti od elementarnih nepogoda (NN br 73/97.) obvezuju se Općinska/Gradska povjerenstva za procjenu šteta od elementarnih nepogoda da u roku od 8 dana izrade izvješće-Prvo priopćenje s procjenom ukupne štete, te isto dostave Županijskom povjerenstvu za procjenu štete od elementarnih nepogoda koje će zbrojne podatke dostaviti Državnom povjerenstvu. 
III

Svi sudionici zaštite obvezni su provoditi mjere zaštite utvrđene Zakonom o zaštiti od elementarnih nepogoda, u cilju smanjenja i sanacije šteta od elementarne nepogode.
IV

Ova Odluka stupa na snagu danom donošenja, a objavit će se u «Službenom glasniku» Virovitičko-podravske županije.
KLASA: 920-11/16-01/02
URBROJ: 2189/1-03/5-16-11
Virovitica, 4. svibanj 2016. 

